plato-philosophy.respublica 2.374
ἔτι δή , ὦ φίλε , μείζονος τῆς πόλεως δεῖ οὔ τι σμικρῷ , ἀλλʼ ὅλῳ στρατοπέδῳ , ὃ ἐξελθὸν ὑπὲρ τῆς οὐσίας ἁπάσης καὶ ὑπὲρ ὧν νυνδὴ ἐλέγομεν διαμαχεῖται τοῖς ἐπιοῦσιν . τί δέ ; ἦ δʼ ὅς · αὐτοὶ οὐχ ἱκανοί ; οὔκ , εἰ σύ γε , ἦν δʼ ἐγώ , καὶ ἡμεῖς ἅπαντες ὡμολογήσαμεν καλῶς , ἡνίκα ἐπλάττομεν τὴν πόλιν · ὡμολογοῦμεν δέ που , εἰ μέμνησαι , ἀδύνατον ἕνα πολλὰς καλῶς ἐργάζεσθαι τέχνας . ἀληθῆ λέγεις , ἔφη . τί οὖν ; ἦν δʼ ἐγώ · ἡ περὶ τὸν πόλεμον ἀγωνία οὐ τεχνικὴ δοκεῖ εἶναι ; καὶ μάλα , ἔφη . ἦ οὖν τι σκυτικῆς δεῖ μᾶλλον κήδεσθαι ἢ πολεμικῆς ; οὐδαμῶς . ἀλλʼ ἄρα τὸν μὲν σκυτοτόμον διεκωλύομεν μήτε γεωργὸν ἐπιχειρεῖν εἶναι ἅμα μήτε ὑφάντην μήτε οἰκοδόμον ἀλλὰ σκυτοτόμον , ἵνα δὴ ἡμῖν τὸ τῆς σκυτικῆς ἔργον καλῶς γίγνοιτο , καὶ τῶν ἄλλων ἑνὶ ἑκάστῳ ὡσαύτως ἓν ἀπεδίδομεν , πρὸς ὃ ἐπεφύκει ἕκαστος καὶ ἐφʼ ᾧ ἔμελλε τῶν ἄλλων σχολὴν ἄγων διὰ βίου αὐτὸ ἐργαζόμενος οὐ παριεὶς τοὺς καιροὺς καλῶς ἀπεργάσεσθαι · τὰ δὲ δὴ περὶ τὸν πόλεμον πότερον οὐ περὶ πλείστου ἐστὶν εὖ ἀπεργασθέντα ; ἢ οὕτω ῥᾴδιον , ὥστε καὶ γεωργῶν τις ἅμα πολεμικὸς ἔσται καὶ σκυτοτομῶν καὶ ἄλλην τέχνην ἡντινοῦν ἐργαζόμενος , πεττευτικὸς δὲ ἢ κυβευτικὸς ἱκανῶς οὐδʼ ἂν εἷς γένοιτο μὴ αὐτὸ τοῦτο ἐκ παιδὸς ἐπιτηδεύων , ἀλλὰ παρέργῳ χρώμενος ; καὶ ἀσπίδα μὲν λαβὼν ἤ τι ἄλλο τῶν πολεμικῶν ὅπλων τε καὶ ὀργάνων αὐθημερὸν ὁπλιτικῆς ἤ τινος ἄλλης μάχης τῶν κατὰ πόλεμον ἱκανὸς ἔσται ἀγωνιστής , τῶν δὲ ἄλλων ὀργάνων οὐδὲν οὐδένα δημιουργὸν οὐδὲ ἀθλητὴν ληφθὲν ποιήσει , οὐδʼ ἔσται χρήσιμον τῷ μήτε τὴν ἐπιστήμην ἑκάστου λαβόντι μήτε τὴν μελέτην ἱκανὴν παρασχομένῳ ; πολλοῦ γὰρ ἄν , ἦ δʼ ὅς , τὰ ὄργανα ἦν ἄξια . οὐκοῦν , ἦν δʼ ἐγώ , ὅσῳ μέγιστον τὸ τῶν φυλάκων ἔργον , τοσούτῳ σχολῆς τε τῶν ἄλλων πλείστης ἂν εἴη καὶ αὖ τέχνης τε καὶ ἐπιμελείας μεγίστης δεόμενον . οἶμαι ἔγωγε , ἦ δʼ ὅς . ἆρʼ οὖν οὐ καὶ φύσεως ἐπιτηδείας εἰς αὐτὸ τὸ ἐπιτήδευμα ; πῶς δʼ οὔ ; ἡμέτερον δὴ ἔργον ἂν εἴη , ὡς ἔοικεν , εἴπερ οἷοί τʼ ἐσμέν , ἐκλέξασθαι τίνες τε καὶ ποῖαι φύσεις ἐπιτήδειαι εἰς πόλεως φυλακήν . ἡμέτερον μέντοι . μὰ Δία , ἦν δʼ ἐγώ , οὐκ ἄρα φαῦλον πρᾶγμα ἠράμεθα · ὅμως δὲ οὐκ ἀποδειλιατέον , ὅσον γʼ ἂν δύναμις παρείκῃ .
Lemmas: ἔτι δή , ὦ φίλος , μέγας ὁ πόλις δέω οὐ τις μικρός , ἀλλά ὅλος στρατόπεδον , ὅς ἐξέρχομαι ὑπέρ ὁ οὐσία ἅπας καί ὑπέρ ὅς νυνδί λέγω διαμαχέω ὁ ἐπέρχομαι . τίς δέ ; ἠμί δέ ὅς · αὐτός οὐ ἱκανός ; οὐ , εἰ σύ γε , εἰμί δέ ἐγώ , καί ἐγώ ἅπας ὁμολογέω καλός , ἡνίκα πλήσσω ὁ πόλις · ὁμολογέω δέ που , εἰ μιμνῄσκω , ἀδύνατος εἷς πολύς καλός ἐργάζομαι τέχνη . ἀληθής λέγω , φημί . τίς οὖν ; εἰμί δέ ἐγώ · ὁ περί ὁ πόλεμος ἀγωνία οὐ τεχνικός δοκέω εἰμί ; καί μάλα , φημί . ἦ οὖν τις σκυτικός δέω μάλα κήδω ἤ πολεμικός ; οὐδαμῶς . ἀλλά ἄρα ὁ μέν σκυτοτόμος διακωλύω μήτε γεωργός ἐπιχειρέω εἰμί ἅμα μήτε ὑφάντης μήτε οἰκοδόμος ἀλλά σκυτοτόμος , ἵνα δή ἐγώ ὁ ὁ σκυτικός ἔργον καλός γίγνομαι , καί ὁ ἄλλος εἷς ἕκαστος ὡσαύτως εἷς ἀποδίδωμι , πρός ὅς φύω ἕκαστος καί ἐπί ὅς μέλλω ὁ ἄλλος σχολή ἄγω διά βίος αὐτός ἐργάζομαι οὐ παρίημι ὁ καιρός καλός ἀπεργάζομαι · ὁ δέ δή περί ὁ πόλεμος πότερος οὐ περί πολύς εἰμί εὖ ἀπεργάζομαι ; ἤ οὕτως ῥᾴδιος , ὥστε καί γεωργός τις ἅμα πολεμικός εἰμί καί σκυτοτομέω καί ἄλλος τέχνη ὅστις ἐργάζομαι , πεσσευτικός δέ ἤ κυβευτικός ἱκανός οὐδέ ἄν εἷς γίγνομαι μή αὐτός οὗτος ἐκ παῖς ἐπιτηδεύω , ἀλλά πάρεργος χράω ; καί ἀσπίς μέν λαμβάνω ἤ τις ἄλλος ὁ πολεμικός ὅπλον τε καί ὄργανον αὐθημερόν ὁπλιτικός ἤ τις ἄλλος μάχη ὁ κατά πόλεμος ἱκανός εἰμί ἀγωνιστής , ὁ δέ ἄλλος ὄργανον οὐδείς οὐδείς δημιουργός οὐδέ ἀθλητής λαμβάνω ποιέω , οὐδέ εἰμί χρήσιμος ὁ μήτε ὁ ἐπιστήμη ἕκαστος λαμβάνω μήτε ὁ μελέτη ἱκανός παρέχω ; πολύς γάρ ἄν , ἠμί δέ ὅς , ὁ ὄργανον εἰμί ἄξιος . οὐκοῦν , εἰμί δέ ἐγώ , ὅσος μέγας ὁ ὁ φύλαξ ἔργον , τοσοῦτος σχολή τε ὁ ἄλλος πολύς ἄν εἰμί καί αὖ τέχνη τε καί ἐπιμέλεια μέγας δέω . οἴομαι ἐγώ , ἠμί δέ ὅς . ἆρα οὖν οὐ καί φύσις ἐπιτήδειος εἰς αὐτός ὁ ἐπιτήδευμα ; πῶς δέ οὐ ; ἡμέτερος δή ἔργον ἄν εἰμί , ὡς ἔοικα , εἴπερ οἷος τε εἰμί , ἐκλέγω τίς τε καί ποῖος φύσις ἐπιτήδειος εἰς πόλις φυλακή . ἡμέτερος μέντοι . μά Ζεύς , εἰμί δέ ἐγώ , οὐ ἄρα φαῦλος πρᾶγμα ἀείρω · ὅμως δέ οὐ ἀποδειλιατέον , ὅσος γε ἄν δύναμις παρείκω .